ร้าน The Duke's มี 3 สาขาในเชียงใหม่มั้งครับ ที่ห้าง Maya (เมญ่า)ก็มี ที่ร้านดั้งเดิมที่ริมแม่น้ำปิงก็มี แต่วันนี้เลือกมาทานในห้าง Promenada Resort Mall ก็เพราะว่าที่จอดรถจะสะดวกกว่าแต่รถก็เยอะครับ ร้านนี้ตั้งใจมาทานมากๆเลยเพราะดูจากใน Youtube เอย ในรายการ Hang Over Thailand เอย ดูแล้วอยากมาทานให้ได้เลยครับ และเป็นร้านแรกที่เลือกทานในการมาเชียงใหม่ครั้งนี้ด้วยครับ

อาหารที่สั่งวันนี้ก็มีดังนี้ครับ
1. Prime Sirloin (645฿) เป็นสเต๊กเนื้อนำเข้า ขอบอกว่าจานนี้เด็ดมากครับ เนื้อหนาแต่นุ่มมาก ไม่เหนียวเลยแบ่งทานกัน 3 คน ลงความเห็นว่าจานนี้อร่อยที่สุดครับ สำหรับคนชอบทานเนื้อห้ามพลาดนะครับ
2. Tomato Salad (185฿) เป็นมะเขือเทศกับชีสจืดๆ อันนี้ผมไม่ค่อยชอบเท่าไหร่ แต่คุณนายเป็นคนสั่ง
3. Duke's Rib Half (295฿) เป็นซี่โครงหมูอบราดซอสบาร์บีคิว อันนี้ก็คล้ายๆกับที่เราทานที่ร้าน Sizzlerครับ ก็อร่อยเหมือนกัน
4. Pizza ถาดเล็ก (265฿) ซึ่งไม่เล็กเลย เผลอๆน่าจะใหญ่กว่าถาดกลางที่เค้าขายกันทั่วไปซะอีกนะครับ เป็นพิซซ่าแป้งบางแต่ว่าเครื่องหน้าที่ให้มานี่อย่างหนาเลยครับ ให้หน้าเยอะมาก

สรุปว่าร้านนี้ถ้ามาเชียงใหม่ต้องมาลองซักครั้งนะครับ

